AaB Håndbold håber, at landsholdsspilleren er klar til topkampen på lørdag. Det skriver Ekstrabladet.

Mandag var Joachim Boldsen for første gang siden EM-triumfen i Norge, med til træning. - Det ser helt fint ud, og vi forventer, at Joachim er klar i ét eller andet omfang lørdag, siger sportschef Jan Larsen til Ekstrabladet. - Joachim har trænet for sig selv med løb osv. indtil nu, men jeg regner med, at han kan deltage mere og mere i holdtræningen i denne uge - og så bliver han nok høvlet igennem torsdag og fredag, så vi kan se, om han er klar til kamp, vurderer han.